Kan du tælle dine venner på en enkelt hånd? Og har du det bedst, når der går uger imellem caffé latte-aftaler og venskabelig telefonsnak?

Så kan det være et tegn på, at du er mere intelligent end de fleste.

Det viser en undersøgelse af forskere fra blandt andet London School of Economics, der bygger på spørgeskemasvar fra mere end 15.000 personer i alderen mellem 18 og 28 år.

Høj IQ betyder mindre socialt behov

Undersøgelsens overordnede konklusion er, at mennesker, der bor i tæt befolkede områder, generelt er mindre tilfredse med deres liv, og at lykken til gengæld stiger, des oftere de interagerer socialt med nære venner.

Men ifølge forskerne er der én vigtig undtagelse. For personer med høj IQ ser det nemlig ud til at være stik modsat.